Bergen Beat

Bergen Beat er betegnelsen på et musikalsk fenomen i Bergen i årene 1964-67, avledet av det engelske Merseybeat, og omhandler musikk i kategorien beat som på 1960-tallet ofte ble referert til som «piggtrådmusikk».https://nb.glosbe.com/nb/nb/piggtr%C3%A5dmusikk Bergen hadde på denne tiden en lang rekke dyktige beat-band. Begrepet ble lansert av Rolv Wesenlund, Berit S. Faaberg og Jan Arild Larsen. Wesenlund var den gang innspillingsleder for plateselskapet Philips i Oslo som gav ut en rekke singler med merkelappen «Bergen Beat». The Stringers danket ut selveste Beatles på listetoppene med «Do you love me anymore».Drahjelp fra Wesenlund Bergensavisen 19. august 2013 

Blant de mest kjente bandene finner vi The Stringers med Helge Nilsen og Rune Larsen som vokalister, Sverre Faaberg & The Young Ones, Rhythmic Six,https://www.discogs.com/artist/3549531-Rhythmic-Six The Jokers og Davy Dean and the Swinging Ballades.https://www.discogs.com/Davy-Dean-And-The-Swinging-Ballades-Paralyzed-Lucille/release/13230397

 Bakgrunn 
Rolv Wesenlund var innspillingssjef hos Norsk A/S Philips da han skrev platekontrakt med Helge Nilsen & The Stringers i 1963. Helge Nilsen hadde sin første sceneopptreden alt i 1958 da han debuterte med Hep Cats i Turnhallen på Melkeplassen i bydelen Laksevåg. Han var 13 år og gruet seg så han helst ville snu og gå hjem igjen til familien i Øvre Stadionsvei. Men det gikk så bra at han i 1959 ble tatt opp i The Mixmasters etter anbefaling av Rolf Kirkvaag som hadde hørt ham opptre i Nordnesparken. Bare 16 år gammel stod Nilsen  på scenen i Chat Noir.  Ove Landro: «En beat av Bergen», Bergensmagasinet 14. november 2018 Og da det i 1964 ble musikerstreik i Norge, dvs. i Oslo, dro Wesenlund like godt til Bergen, skrev kontrakter med en rekke bergensband og lanserte singelserien «Bergen beat», tydelig inspirert av den britiske Merseybeat-bølgen. Kjetil Wolds: «Bra beat fra Bergen», Stavanger Aftenblad 22. september 2004 

Fjernsynsreklame fantes ikke på den tiden, men Helge Nilsen var også Brann-spiller, og under en kamp mot Skeid på Bislett stadion i 1964 kom Wesenlund til mikrofonen og opplyste at Nilsen var Branns nummer 7. Deretter satte han på «Do you love me anymore» over høyttaleranlegget.Drahjelp fra Wesenlund Bergensavisen 19. august 2013

 Referanser 

Kategori:Norsk musikk
Kategori:Musikkterminologi